रॉकी परबत
रॉकी परबत उत्तर अमेरिका महादीप के पच्छिमी भाग में स्थित एगो बिसाल परबत श्रेणी बाटे। ई अल्पाइन क्रम के परबत हवे आ एकर निर्माण लारामाइन परबत निर्माण की घटना में भइल रहे। उत्तर अमेरिकी प्लेट की नीचे पच्छिम ओर से कई गो प्लेट सभ के धँसाव से बनल ई परबत के पूरुब-पच्छिम चौड़ाई भी बहुत बाटे काहें से कि ए धँसाव के कोन बहुत कम रहे। ई परबत के लंबाई में बिस्तार उत्तर दक्खिन के बाटे आ एकर कुल लंबाई लगभग ३००० मील (४८३० किलोमीटर) बा।
बर्तमान में ई नेशनल पार्क आ बन क्षेत्र से घिरल बाटे आ कई तरह के खनिज पदार्थन के भण्डार भी हवे। ई अमेरिका में पर्यटन के बहुत सारा जगहन के अपनी ऊपर आश्रय दिहले बाटे जहाँ पर्वतारोहण, हाइकिंग आ प्रकृति दर्शन नियर चीज खातिर लोग घुमे जाला।
bho_Deva bho_Deva bho_Deva